**ПРОТОКОЛ**

**№ 1**

**От ПРОВЕДЕНО ЗАСЕДАНИЕ ЗА УЧРЕДЯВАНЕ НА ОБЛАСТЕН КОНСУЛТАТИВЕН СЪВЕТ ПО ПЛОДОВЕ И ЗЕЛЕНЧУЦИ ЗА ОБЛАСТ ГАБРОВО**

Днес, 19.07.2019 г. от 10,00 ч. в сградата на НТС, залата на Търговско-промишлената палата в гр. Габрово се проведе първо заседание за учредяване на ОБЛАСТЕН КОНСУЛТАТИВЕН СЪВЕТ ПО ПЛОДОВЕ И ЗЕЛЕНЧУЦИ /ОКСПЗ/ за област Габрово.

На учредяването присъстваха:

1. Д. В. – земеделски стопанин;
2. И. И. – земеделски стопанин;

3. В. М. - земеделски стопанин;

4. Л. К. - земеделски стопанин;

5. Г. М. - земеделски стопанин;

6. Т. Р. - земеделски стопанин;

7. Д. П. - земеделски стопанин;

8. Р. П. - земеделски стопанин;

9. доц. Д-р Николина Маринова – представител на Институт по планинско животновъдство и земеделие – Троян, филиал Дряново;

10. И. Д.– земеделски стопанин;

11. М. М. - земеделски стопанин;

12. И. С. - земеделски стопанин;

13. В. Д. - земеделски стопанин;

14. Г. Д. - земеделски стопанин;

15. П. Х. - земеделски стопанин;

16. Н. И. - земеделски стопанин;

17. „Меркел“ ЕООД - земеделски стопанин;

18. Д. М. - земеделски стопанин;

19. Сашко Станчев – директор на ОДЗ – Габрово;

20. Преслава Демирева – директор на ГДАР в ОДЗ;

21. Милен Николов – старши експерт в ОДЗ в ГДАР;

22. Даниел Денчев - главен експерт НССЗ – ТОО – Габрово;

23. Теменуга Ножарова - главен експерт ОПСМП РА към ОД на ДФЗ – Габрово;

Събранието беше открито и водено от г-н САШКО СТАНЧЕВ – директор на ОДЗ гр. Габрово, който поздрави присъстващите и ги представи. За нормалното протичане на събранието беше предложен за протоколчик Преслава Демирева – главен директор ГДАР в ОДЗ гр. Габрово.

Събранието протече при следния дневен ред:

1. Проект и описание на целите и функциите на Областен консултативен съвет по плодове и зеленчуци за област Габрово, избор на ръководство на Областен консултативен съвет по плодове и зеленчуци;

2. Подпомагане на производители на плодове и зеленчуци по мерките от ПРСР 2014-2020 г.

3. Състояние на сектор плодове и зеленчуци – визия и възможности за развитите.

4. Дискусия, мнения и предложения при прилагане на схемите за обврзана подкрепа за плодове и зеленчуци (видове култури, подлежащи на подпомагане, минимални добиви, реализация на произведена продукция и документи за доказване, условия за допустимост и други);

5. Разни.

**По т. 1:** Проект и описание на целите и функциите на Областен консултативен съвет по плодове и зеленчуци за област Габрово, избор на ръководство на Областен консултативен съвет по плодове и зеленчуци;

Присъстващите определиха целите и функциите на ОКСПЗ, а именно:

- Поддържане на постоянен диалог между производителите на плодове и зеленчуци и МЗХГ;

- Участие на представители / Ръководството/ от ОКСПЗ за област Габрово в Националния консултативен съвет по плодове и зеленчуци, работни групи, срещи, семинари и др., организирани от МЗХГ;

- Периодично провеждане на заседания на ОКСПЛ;

- Засилване на ролята на производителите на плодове и зеленчуци от областта;

- Решаване на проблеми в сектора на областно ниво и национално ниво;

Предложено бе ОКСПЗ за област Габрово да бъде ръководен от Председател и Заместник – председател, които са производители на плодове и/или зеленчуци и Секретар, представител на ОДЗ. Избор на Председател и Заместник – председател ще се извърши на следващо заседание, а за Секретар беше избран Милен Николов – старши експерт в ОДЗ.

За временно представляващ производителите на плодове и зеленчуци от област Габрово в Националния консултативен съвет по плодове и зеленчуци, присъстващите посочиха Д. В. и М.M. Същите бяха избрани от производителите на плодове и зеленчуци с пълно мнозинство до избор на постоянен Председател и Заместник- председател.

По т. 2. Подпомагане на производители на плодове и зеленчуци по мерките от ПРСР 2014-2020 г. - Изразено беше становище, че въпреки засиления интерес към биологичното отглеждане на овощни култури, производителите срещат много административни препятствия в работата си. Сертифициращите организации не уведомяват своевременно кандидатите дали са в период на преход, или са сертифицирани като биологични. В резултат на това по време на кампанията при подаването на заявления за подпомагане, кандидатите отбелязват грешни кодове, за което биват санкционирани от ДФЗ. Производителите нямат време да реагират за отстраняване на получилото се несъответствие, тъй като разбират след края на кампанията или получават уведомителни писма след една или две години, когато вече са санкционирани. Изрази се мнение, че са пускани възражения, които са оставали без отговор от страна на МЗХГ и ДФЗ.

Беше предложено сертифициращите организации да уведомяват навременно земеделските стопани относно периода, в който се намират отглежданите култури, за да си посочват коректно кодовете в заявленията за подпомагане.

Предложено бе сгрешените кодове да се считат като неволна „техническа грешка“, и ДФЗ да извиква кандидатите за извършване на корекция с уведомителни писма.

Представител на ТОО към НССЗ – Габрово запозна присъстващите с условията за кандидатстване и финансиране по подмярка 6. 3. „Стартова помощ за малки земеделски стопанства“ от ПРСР 2014-2020 г. Обяснено беше, че кандидатстването по тази мярка за първи път ще се извършва по електронен път в системата ИСУН с помощта на електронен подпис.

Да се осигурят средства и да бъде отворен прием по мерки 10 – „Агроекология и климат“ и 11 – „Биологично земеделие“ от ПРСР 2014-2020 г. поискаха присъстващите.

По т. 3. Състояние на сектор плодове и зеленчуци – визия и възможности за развитите. Производителите изразиха всеобщо мнение за предприемане на спешни мерки от страна на държавата за ограничаване на вноса на плодове и зеленчуци от Македония, Гърция, Турция, Албания и др. страни. Посочено беше, че вносните храни се предлагат на пазара на по-ниски цени и лошо качество, като стоки, произведени в България в сравнение с наистина, произведените в страната плодове и зеленчуци, които се предлагат на по-високи цени, по-вкусни са и са по-добро качество. Населението предпочита да консумира български стоки, но среща и затруднение до достъп на такива продукти.

Посочени и формулирани бяха наболели проблеми в сектора като:

- липсата работна сила в земеделието и облекчение по отношение за еднодневните договори, на заетите в земеделието лица;

- липса на държавна подкрепа за пазарите;

- трудностите, които се срещат при застраховане - застрахователите отказват да застраховат продукцията, а в същото време предлагат да застраховат дръвчетата;

- липса на облекчения при купуване на оборудване.

По т. 4. Дискусия, мнения и предложения при прилагане на схемите за обвързана подкрепа за плодове и зеленчуци (видове култури, подлежащи на подпомагане, минимални добиви, реализация на произведена продукция и документи за доказване, условия за допустимост и други);

Споделено беше, че почистени овощни градини не са влезли в Допустимия слой. Подавани са възражения в законоустановения срок, които са оставали без отговор и без разглеждане.

Поискано беше да се извършват проверки на място в присъствието на кандидатите, представители на МЗХГ, ДФЗ и служители от ОСЗ.

Предложено беше орехите и лешниците да бъдат включени като култури в схемите за обвързано с производството подпомагане от пакета Директни плащания. Тези култури са били приоритетни по мерките от предходната ПРСР и сега, когато тези култури са в период на плододаване са недопустими по схемите за обвързано с производството подпомагане.

Според присъстващите изискваните добиви за съответните култури по схемите за обвързано с производството подпомагане трябва да се преизчислят и актуализират тъй като за някой култури се изискват по-високи, а за други по-ниски добиви.

След проведената дискусия заседанието на Областния консултативен съвет по плодове и зеленчуци в гр. Габрово беше закрито в 12, 00 часа.

Изготвил протокола: .......................................

Секретар: ...............................................